**ΕΡΤ2 - Ενημερωτικό σημείωμα και τροποποίηση προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΤΡΙΤΗ 11/2/2025, στις 13:00 ΞΕΝΟ ΝΤΟΚΙΜΑΝΤΕΡ: «ΕΞΕΡΕΥΝΩΝΤΑΣ ΤΗΝ ΚΙΝΑ: ΜΙΑ ΓΑΣΤΡΟΝΟΜΙΚΗ ΠΕΡΙΠΕΤΕΙΑ» (EXPLORING CHINA: A CULINARY ADVENTURE) Κ8 GR live streaming & διαθέσιμο στο ERTFLIX**

**Σειρά ντοκιμαντέρ,** **παραγωγής Ηνωμένου Βασιλείου 2012**

Οι σεφ **Κεν Χομ** και **Τσινγκ Χε Χουάνγκ,** και οι δύο ειδικοί στο κινέζικο φαγητό, περιγράφουν το ταξίδι τους στην Κίνα, καθώς και τις συνταγές και τις προσωπικές ιστορίες που βιώνουν εκεί.

Ο Χομ και η Χουάνγκ ταξιδεύουν στο Πεκίνο και μαθαίνουν για την πάπια Πεκίνου.

Έπειτα κατευθύνονται στον Δρόμο του Μεταξιού, στον νομό Κασγκάρ και την επαρχία Σιτσουάν, προσδίδοντας μια μοναδική οπτική ματιά στο κινέζικο φαγητό.

Ο Κεν και η Τσινγκ ξεκινούν μια γαστρονομική περιπέτεια 5.000 χιλιομέτρων στην Κίνα, όχι μόνο για να αποκαλύψουν το φαγητό της αλλά και τον λαό, την Ιστορία, την κουλτούρα και την ψυχή της.

**Eπεισόδιο 1ο.** Η **Τσινγκ Χε Χουάνγκ** μαγειρεύει χοιρινό με άγρια μανιτάρια και τηγανίτες. Στη συνέχεια, συναντά τον κύριο και την κυρία Χαν, ένα ζευγάρι που νοικιάζει ένα διαμέρισμα στο Χουαντίξια, ένα μικρό, αγροτικό χωριό έξω από το Πεκίνο.

Η Τσινγκ μαθαίνει πώς να μαγειρεύει τηγανίτες με καλαμποκάλευρο και φτιάχνει ένα στερ φράι με χοιρινό και άγρια μανιτάρια.

**ΤΕΤΑΡΤΗ 12/2/2025, στις 13:00 ΞΕΝΟ ΝΤΟΚΙΜΑΝΤΕΡ: «ΕΞΕΡΕΥΝΩΝΤΑΣ ΤΗΝ ΚΙΝΑ: ΜΙΑ ΓΑΣΤΡΟΝΟΜΙΚΗ ΠΕΡΙΠΕΤΕΙΑ» (EXPLORING CHINA: A CULINARY ADVENTURE) Κ8 GR live streaming & διαθέσιμο στο ERTFLIX**

**Σειρά ντοκιμαντέρ,** **παραγωγής Ηνωμένου Βασιλείου 2012**

**Eπεισόδιο 2ο.** Ο **Κεν Χομ** και η **Τσινγκ-Χε Χουάνγκ** ταξιδεύουν στην επαρχία της Σιτσουάν.

Επισκέπτονται ένα «βρώμικο εστιατόριο» στην Τσενγκντού, όπου δοκιμάζουν ένα πιάτο με χοιρινό μυαλό. Απολαμβάνουν σπιτικό φαγητό, ενώ η Τσινγκ μαγειρεύει την τοπική σπεσιαλιτέ, το τόφου «Μα Πο».

**ΠΕΜΠΤΗ 13/2/2025, στις 13:00 ΞΕΝΟ ΝΤΟΚΙΜΑΝΤΕΡ: «ΕΞΕΡΕΥΝΩΝΤΑΣ ΤΗΝ ΚΙΝΑ: ΜΙΑ ΓΑΣΤΡΟΝΟΜΙΚΗ ΠΕΡΙΠΕΤΕΙΑ» (EXPLORING CHINA: A CULINARY ADVENTURE) Κ8 GR live streaming & διαθέσιμο στο ERTFLIX**

**Σειρά ντοκιμαντέρ,** **παραγωγής Ηνωμένου Βασιλείου 2012**

**Eπεισόδιο 3ο.** Ο **Κεν Χομ** και η **Τσινγκ-Χε Χουάνγκ** ετοιμάζουν δύο πιάτα και τρώνε με δασοκόμους της μειονότητας Ντάι στην επαρχία Γιουνάν, στη νοτιοδυτική Κίνα.

Το πρώτο πιάτο είναι αρωματικό βραστό κοτόπουλο με τσίλι, τζίντζερ και βιετναμέζικο δυόσμο και το δεύτερο κολλώδες ρύζι με φιστίκια.

**ΠΑΡΑΣΚΕΥΗ 14/2/2025, στις 13:00 ΞΕΝΟ ΝΤΟΚΙΜΑΝΤΕΡ: «ΕΞΕΡΕΥΝΩΝΤΑΣ ΤΗΝ ΚΙΝΑ: ΜΙΑ ΓΑΣΤΡΟΝΟΜΙΚΗ ΠΕΡΙΠΕΤΕΙΑ» (EXPLORING CHINA: A CULINARY ADVENTURE) Κ8 GR live streaming & διαθέσιμο στο ERTFLIX**

**Σειρά ντοκιμαντέρ,** **παραγωγής Ηνωμένου Βασιλείου 2012**

**Eπεισόδιο 4ο (τελευταίο).** Ο **Κεν Χομ** και η **Τσινγκ-Χε Χουάν** επισκέπτονται την πρωτεύουσα της επαρχίας Γκουαντόν, την Καντόνα, και μαγειρεύουν παραδοσιακά καντονέζικα φαγητά.

Στη συνέχεια, ο Κεν συναντάει την οικογένεια του πατέρα του στην πόλη Καϊπίν και όλοι μαζί μαγειρεύουν για να γιορτάσουν την επιστροφή του. Μαζί με τον ξάδελφό του, φτιάχνει το πιάτο που φέρει την υπογραφή του: «γλυκόξινη χήνα με πικρό πεπόνι με σάλτσα από μαύρα φασόλια».

Η Τσινγκ, από την άλλη, επισκέπτεται την οικογένειά της στην Ταϊβάν. Τους ετοιμάζει ένα γεύμα με αγαπημένα πιάτα της γιαγιάς της που έχει «φύγει» από τη ζωή: «πακετάκια από μπαμπού», «Μεθυσμένες γαρίδες» και «Φρέσκες αχιβάδες με κινεζικό βασιλικό, σάλτσα σόγιας και κρασί από ρύζι».

**Επίσης, από τη Δευτέρα 10/2/2025, η ζώνη των 16:00 έχει ως εξής:**

**ΔΕΥΤΕΡΑ 10/2/2025, στις 16.00 ΞΕΝΟ ΝΤΟΚΙΜΑΝΤΕΡ: «ΣΤΑ ΑΔΥΤΑ ΤΗΣ ΤΡΟΦΙΚΗΣ ΑΛΥΣΙΔΑΣ» (THE FOOD CHAIN: FROM SOURCE TO TABLE) (E) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Αυστραλίας 2023**

Από τα σκάνδαλα καθορισμού τιμών έως τη ρύπανση και την έλλειψη εργατικού δυναμικού, η σειρά ντοκιμαντέρ **«Στα άδυτα της τροφικής αλυσίδας» (The Food Chain: From Source to Table)** αποκαλύπτει τους λόγους που κρύβονται πίσω από τις αυξήσεις στις τιμές των τροφίμων.

Σ’ αυτήν τη σεζόν βλέπουμε ιστορίες, παραμέτρους και γεγονότα πίσω από τις αυξήσεις στις τιμές ορισμένων από τα πλέον συνήθη τρόφιμα: κεφτεδάκια ψαριού, καλαμάρια, φύτρες φασολιών, πατάτες, κινέζικο μπρόκολο, βούτυρο, χοιρινό κρέας και καλαμπόκι.

Γνωρίζουμε τι πραγματικά πληρώνουμε; Υπάρχουν πιο οικονομικές εναλλακτικές;

Ταξιδεύουμε μακριά για να ξετυλίξουμε το περίπλοκο κουβάρι των παραγόντων και γεγονότων που καθορίζουν πόσα πληρώνουμε για το φαγητό μας.

**Επεισόδιο 1ο: «Κεφτεδάκια ψαριού και καλαμάρια» (Fishballs & squid)**

Την τελευταία δεκαετία, έχουν καταγραφεί υψηλότερες ανατιμήσεις στα κεφτεδάκια ψαριού και στα καλαμάρια απ’ ό,τι σε άλλα τρόφιμα. Ο σεφ **Μινγκ Ταν** ερευνά τι επιφέρει αυτές τις αυξήσεις στις τιμές και ανακαλύπτει κάποιες απρόσμενες αιτίες.

**ΤΡΙΤΗ 11/2/2025, στις 16.00 ΞΕΝΟ ΝΤΟΚΙΜΑΝΤΕΡ: «ΣΤΑ ΑΔΥΤΑ ΤΗΣ ΤΡΟΦΙΚΗΣ ΑΛΥΣΙΔΑΣ» (THE FOOD CHAIN: FROM SOURCE TO TABLE) (E) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Αυστραλίας 2023**

**Επεισόδιο 2ο: «Φύτρες φασολιών και πατάτες» (Beansprouts & potatoes)**

Ο σεφ **Μινγκ Ταν** ταξιδεύει σε ορεινές περιοχές της Ινδονησίας και σε χωράφια του Βελγίου, για ν’ ανακαλύψει γιατί έχουν ακριβύνει πολύ περισσότερο από άλλα τρόφιμα οι φύτρες φασολιών και οι πατάτες.

**ΤΕΤΑΡΤΗ 12/2/2025, στις 16.00 ΞΕΝΟ ΝΤΟΚΙΜΑΝΤΕΡ: «ΣΤΑ ΑΔΥΤΑ ΤΗΣ ΤΡΟΦΙΚΗΣ ΑΛΥΣΙΔΑΣ» (THE FOOD CHAIN: FROM SOURCE TO TABLE) (E) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Αυστραλίας 2023**

**Επεισόδιο 3ο: «Βούτυρο και κινέζικο μπρόκολο» (Butter & Kailan)**

Στην αναζήτησή του για τους λόγους που κρύβονται πίσω από τις αυξήσεις τιμών, ο σεφ **Μινγκ Ταν** έρχεται αντιμέτωπος με μια κρίση βουτύρου στη Γαλλία, καθώς και με ένα απαιτητικό φυλλώδες λαχανικό που φέρει το παρατσούκλι «Η πριγκίπισσα των λαχανικών» στη Μαλαισία.

**ΠΕΜΠΤΗ 13/2/2025, στις 16.00 ΞΕΝΟ ΝΤΟΚΙΜΑΝΤΕΡ: «ΣΤΑ ΑΔΥΤΑ ΤΗΣ ΤΡΟΦΙΚΗΣ ΑΛΥΣΙΔΑΣ» (THE FOOD CHAIN: FROM SOURCE TO TABLE) (E) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Αυστραλίας 2023**

**Επεισόδιο 4ο: «Χοιρινό κρέας και καλαμπόκι» (Pork & corn)**

Στο τελευταίο επεισόδιο της σεζόν, ο σεφ **Μινγκ Ταν** φέρνει στο φως μια παράξενη τάση που επικρατεί στις τιμές του χοιρινού κρέατος ανάλογα με το κομμάτι και έρχεται αντιμέτωπος μ’ έναν κίνδυνο που απειλεί τον επισιτισμό.

**ΠΑΡΑΣΚΕΥΗ 14/2/2025, στις 16.00 ΞΕΝΟ ΝΤΟΚΙΜΑΝΤΕΡ: «ΣΤΑ ΑΔΥΤΑ ΤΗΣ ΤΡΟΦΙΚΗΣ ΑΛΥΣΙΔΑΣ» (THE FOOD CHAIN: FROM SOURCE TO TABLE) (E) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Αυστραλίας 2023**

Ο Covid-19 είναι η χειρότερη κρίση που έπληξε ποτέ το παγκόσμιο σύστημα τροφίμων: οι αγρότες είδαν τα προϊόντα τους να σαπίζουν, οι ελλείψεις πυροδότησαν αγορές πανικού στα σουπερμάρκετ και χιλιάδες εστιατόρια έβαλαν οριστικό λουκέτο.

Αν και η κρίση αμβλύνθηκε, ο Covid-19 μάς αφύπνισε σε σχέση με τα κακώς κείμενα της διαδρομής των τροφίμων από το αγρόκτημα έως το πιάτο.

Ενώ κρίνεται η τύχη και της δικής του επιχείρησης εστίασης, ο σεφ **Μινγκ Ταν** αναλαμβάνει την αποστολή να βρει τι πρέπει ν’ αλλάξει και αποκαλύπτει ένα σύστημα έτοιμο για αναδιάρθρωση.

**Επεισόδιο 5ο: «Κάλεσμα αφύπνισης - Εστιατόρια»**

Ο Covid-19 οδήγησε στο λουκέτο περισσότερα από χίλια εστιατόρια στη Σιγκαπούρη.

Ενώ αγωνίζεται να σώσει τη δική του επιχείρηση και μέσο βιοπορισμού, ο σεφ **Μινγκ Ταν** ξεκινά μια αποστολή για ν’ ανακαλύψει πώς θα καταστεί πιο ανθεκτικός και βιώσιμος ο τομέας τροφίμων και ποτών.

Τι είναι τα εικονικά εστιατόρια;

Μπορούν τα ρομπότ ν’ αντικαταστήσουν τους μάγειρες και τους σερβιτόρους;

Είναι πιθανό να διαθέτει υπερβολικό αριθμό επιχειρήσεων εστίασης αυτό το μικροσκοπικό κράτος;

**ΣΗΜ: Η εκπομπή «ΣΤΕΚΙΑ» που δεν θα μεταδοθεί στις 16:00, θα μεταδίδεται κανονικά στις  09:00.**